b'\n_START_ARTICLE_\nJeff Cooper\n_START_SECTION_\n\xc5\xbdivljenjepis\n_START_PARAGRAPH_\nJeff Cooper je vstopil v voja\xc5\xa1ko slu\xc5\xbebo malo pred vstopom ZDA v drugo svetovno vojno. S Korpusom mornari\xc5\xa1ke pehote je sodeloval v mnogih bitkah na Pacifiku in dosegel \xc4\x8din podpolkovnika. Po vojni se je vrnil v civilno \xc5\xbeivljenje, a se je ob izbruhu Korejske vojne ponovno aktiviral._NEWLINE_Po tej vojni je postal vnet zagovornik obrambnega strelstva, ki ga je \xc5\xbeelel povdigniti v \xc5\xa1port, kar mu je z ustanovitvijo American Pistol Institute-a (API) leta 1976 tudi uspelo. V tej ustanovi je u\xc4\x8dil osnove obrambnega strelstva s pi\xc5\xa1tolo, \xc5\xa1ibrenico in pu\xc5\xa1ko ter iz tega ustvaril mo\xc4\x8dno in izjemno cenjeno podjetje. Sam je bil glavni in\xc5\xa1truktor, poleg klasi\xc4\x8dnega in\xc5\xa1truiranja pa je napisal tudi vrsto knjig s strelsko tematiko. Bil je tudi urednik revije Guns & Ammo. Svoje podjetje je vodil do leta 1992, ko ga je prodal._NEWLINE_Jeff Cooper je tudi ustanovil Konfederacije strelskih zvez za prakti\xc4\x8dno streljanje (IPSC) in bil njen dosmrtni \xc4\x8dastni predsednik._NEWLINE_Umrl je naravne smrti na svojem posestvu Gunsite v ameri\xc5\xa1ki zvezni dr\xc5\xbeavi Arizona.'